text: [{"text_idx": "#000003", "text": "Ta\u00f0 er tru\u0301bo\u00f0in og fyrrverandi l\u00e6rari, John i\u0301 Skemmuni u\u0301r Porkeri, sum hevur skriva\u00f0 og lagt bo\u0301kina um Andrew Sloan til r\u00e6ttis. Hann hevur lagt no\u0301gvar ti\u0301mar, dagar og a\u0301r i\u0301 hetta dru\u0301gva og sto\u0301ra arbei\u00f0i, vi\u00f0 ti\u0301 u\u0301rsliti, at F\u00f8roya fo\u0301lk a\u0301 fyrsta sinni hevur atgongd til eina bo\u0301k vi\u00f0 li\u0301vss\u00f8guni um merkismannin, tru\u0301bo\u00f0aran, pr\u00e6dikumannin, evangelistin, bi\u0301bliul\u00e6raran og ikki minst sa\u0301larhir\u00f0an Andrew William Sloan."}, {"text_idx": "#000004", "text": "Andrew var f\u00f8ddur 9. februar 1896 og fekk millumnavni\u00f0 William eftir pa\u0301panum. Ta\u00f0 var v\u00e6l valt, ta\u0301 hugsa\u00f0 ver\u00f0ur um, at Andrew valdi at ganga i\u0301 fotasporum fa\u00f0irs si\u0301ns, ta\u0301 vit hugsa\u00f0 um hansara li\u0301vsverk \u2013 hann valdi tru\u0301bo\u00f0aragerningin eins og pa\u0301pin!"}, {"text_idx": "#000005", "text": "Bo\u0301kaframl\u00f8ga i\u0301 FinsenAndrew anda\u00f0ist 15. september i\u0301 1973. Hann var ta\u0301 77 a\u0301ra gamal. Ta\u0301 hev\u00f0i hann o\u0301troyttiliga virka i\u0301 or\u00f0sins t\u00e6nastu i\u0301 meira enn fimti a\u0301r. Hvat ein sli\u0301kur ma\u00f0ur og ein sli\u0301k t\u00e6nasta hevur havt at ty\u0301\u00f0a fyri f\u00f8roysku tjo\u0301\u00f0ina, b\u00e6\u00f0i andaliga og ti\u0301miliga, kann ikki ma\u0301last a\u0301 einum excel-arki ella annan ha\u0301tt. Eitt er heilt vist, at or\u00f0 Guds, sum ver\u00f0ur pr\u00e6dika i\u0301 samkomum, missio\u0301nshu\u0301sum og kirkjum viku eftir viku og a\u0301r eftir a\u0301r, hevur eitt stabiliserandi og gr\u00f8\u00f0andi a\u0301rin a\u0301 fo\u0301lki og samfelagi\u00f0, sum s\u00e6st aftur i\u0301 trivna\u00f0inum og li\u0301vsgo\u0301\u00f0skuni hja\u0301 tjo\u0301\u00f0ini."}, {"text_idx": "#000010", "text": "John i\u0301 Skemmuni sigur m.a. i\u0301 form\u00e6linum: \u201cHetta arbei\u00f0i gj\u00f8rdist dru\u0301gvari, enn eg upprunaliga hev\u00f0i mett, ti\u0301 ta\u00f0 er so no\u0301gv skrivligt eftir Andrew \u2013 b\u00e6\u00f0i dagb\u00f8kur og anna\u00f0 tilfar, sum eg havi fingi\u00f0 atgongd til fra\u0301 abbab\u00f8rnum hansara. T\u00f8kk skulu tey hava fyri v\u00e6lvild teirra!\u201d"}, {"text_idx": "#000011", "text": "Poul F\u00e6r\u00f8 sigur m.a. i\u0301 innganginum: \u201cEg kom einafer\u00f0 i\u0301 eina sva\u0301ra og ovurhonds tunga trongd, sum var meir enn eg var mentur at bera, so at eg misti mo\u0301ti. Einastu ra\u0301\u00f0ini vo\u0301ru at luta hesa trongd vi\u00f0 k\u00e6ra bro\u0301\u00f0ur mi\u0301n Andrew. Svari\u00f0, sum Andrew gav m\u00e6r ta fer\u00f0ina, hevur si\u0301\u00f0an ta\u0301 mangan komi\u00f0 m\u00e6r perso\u0301nliga v\u00e6l vi\u00f0 i\u0301 teimum mongu trongst\u00f8\u00f0um, m\u00e6r hava veri\u00f0 fyri a\u0301 li\u0301vslei\u00f0ini saman vi\u00f0 Harranum!\u201d"}, {"text_idx": "#000012", "text": "John F\u00e6r\u00f8 hevur eitt innlegg a\u0301 aftastu ka\u0301pu, har hann m.a. sigur solei\u00f0is um bo\u0301kina: \u201cVi\u00f0 hesi bo\u0301kau\u0301tga\u0301vu gongur John ny\u0301ggjar lei\u00f0ir i\u0301 t\u00e6nastu si\u0301ni fyri Harran, og sigast ma\u0301, at hann leggur v\u00e6l fra\u0301 landi. Talan er veruliga um eina a\u0301hugaverda, spennandi og rannsakandi bo\u0301k!\u201d"}, {"text_idx": "#000013", "text": "John i\u0301 Skemmuni sigur vi\u00f0 Kristiligu Ti\u0301\u00f0indat\u00e6nastuna, at ta\u00f0 var no\u0301gv keldutilfar, i\u00f0 skuldi lesast og granskast, men ta\u00f0, sum hugto\u0301k hann einamest var at lesa i\u0301 dagbo\u0301kunum hja\u0301 Andrew og fa\u0301a dokumentera\u00f0 hvussu inniliga hesin ma\u00f0urin livdi vi\u00f0 Harranum og hvussu ey\u00f0mju\u0301kur hann var. John sigur eisini, at hann er n\u00f8gdur vi\u00f0 mo\u0301tt\u00f8kuna, sum bo\u0301kin hevur fingi\u00f0. Um onkur liggur inni vi\u00f0 onkrari s\u00f8gu ella onkrum perso\u0301nligum minni um Andrew Sloan, sum ikki er komi\u00f0 vi\u00f0 i\u0301 bo\u0301kina, er ein v\u00e6lkomin at senda hetta vi\u0301\u00f0ari til rith\u00f8vundan."}, {"text_idx": "#000025", "text": "9 fyrilestrar eftir Andrew W. Sloan"}]